
RAPORT DE SPECIALITATE
privind completarea Anexei V(lista bunurilor proprietate publică transmise spre folosință operatorului)  la Contractul de Delegare  a serviciilor publice de alimentare cu apă şi de canalizare,  către  operatorul regional AQUATIM   S.A

Programul de investiţii implică realizări importante în infrastructura aferentă serviciilor de alimentare cu apă şi de canalizare, pentru buna funcţionare a serviciilor cât şi pentru ca acestea să îndeplinească condiţiile de funcţionare prevăzute de legislaţia în vigoare. Aceasta ar trebui să se concretizeze în servicii publice eficiente, cu luarea în considerare a principiului dezvoltării durabile.
Direcţia G.D.P.P.R.U. prin Biroul Canalizare, Alimentare cu Apă a finalizat şi recepţionat investiţia „Sistem major canal Ciarda Roşie etapa III” aprobat prin HCL 467/20.12.2010 şi recepţionat în baza Procesului verbal de recepţie la terminarea lucrărilor  nr. SC2020-25235/28.10.2020.
În cadrul acestei investiţii au fost executate reţele de canalizare pe următoarele străzii: Neajlov, J.J. Ehler, N.S. de Haţeg, D. Dinicu, pe o lungime toatală de 1487,00 m, racorduri la canal 420ml, 120 buc şi cămine vizitare 41 buc.
Obiectivul investiţiei vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului.
	Urmare a înfiinţării Asociaţiei de Dezvoltare Intercomunitară Apă-Canal Timiş, şi ca urmare a aprobării prin HCL 277/28.07.2009 a delegării serviciilor publice de alimentare cu apă şi de canalizare în municipiul Timişoara prin atribuire directă operatorului regional AQUATIM SA Timişoara, în baza HG nr. 855/2008 a fost semnat Contractul de Delegare a gestiunii serviciului de alimentare cu apă şi de canalizare nr. 932/19.01.2010, în numele şi pe seama membrilor Asociaţiei.
Potrivit prevederilor art.24 alin.1 din Legea nr. 51/2006, bunurile ce compun sistemele de utilităţi publice prin intermediul cărora sunt furnizate/prestate serviciile de utilităţi publice pot fi:
    a) date în administrare şi exploatate în baza hotărârii de dare în administrare;
    b) puse la dispoziţie şi exploatate în baza contractului de delegare a gestiunii serviciului.
Conform alin. 2 al aceluiaşi articol, în cazul gestiunii delegate, punerea la dispoziţie a sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare şi exploatare pe perioada delegării gestiunii, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii.
Aceste bunuri vor fi transmise spre administrare şi exploatare pe perioada delegării gestiunii, în baza contractului de delegare a gestiunii nr. 932 din 19.01.2010 încheiat între Asociația de Dezvoltare Intercomunitară apă-canal Timiş şi AQUATIM S.A.
      Urmare a celor prezentate mai sus, propunem promovarea Proiectului de hotărâre  privind completarea Anexei V la Contractul de Delegare  a serviciilor publice de alimentare cu apă şi de canalizare şi-l supunem spre dezbatere şi aprobare Consiliului Local al Municipiului Timişoara.

